open-index/open-wikipedia-markdown huggingface dataset:
Where the Heart Is

**Where the Heart Is** voi tarkoittaa ainakin seuraavia:

* *[[Sydämen koti]]* (engl. *Where the Heart Is*), Uma Thurmanin ja Dabney Colemanin tähdittämä elokuva vuodelta 1990
* *[[Siellä missä sydän on]]* (engl. *Where the Heart Is*), Ashley Juddin ja Natalie Portmanin tähdittämä elokuva vuodelta 2000
* *[[Where the Heart Is (yhdysvaltalainen televisiosarja)|Where the Heart Is]]*, yhdysvaltalainen vuosina 1969–1973 tuotettu saippuaooppera
* *[[Sydän paikallaan]]* (engl. *Where the Heart Is*), brittiläinen vuosina 1997–2006 tuotettu televisiosarja
* *[[Sydämeesi kodin teen]]* (engl. *Where the Heart Is*), Billie Lettsin vuonna 1995 julkaistu romaani
* ”Where the Heart Is”, Soft Cell -duon singlekappale vuodelta 1982.
Shiki Masaoka

**Shiki Masaoka**, oikea nimi: **Tsunenori Masaoka** (; 14. lokakuuta 1867 Matsuyama, Japani – 19. syyskuuta 1902 Tokio, Japani) oli japanilainen runoilija. Hän oli huomattava haikun ja tankan uudistaja.

Shiki pelasi siepparina baseballia, joka saavutti suosiota Japanissa 1870-luvulta alkaen. Hänet liitettiin vuonna 2002 *Yakyū dendōhon* eli Japanin baseballin kunniagalleriaan.

Shiki sairastui tuberkuloosiin ollessaan kirjeenvaihtajana Kiinan–Japanin sodassa. Hän oli kuollessaan 34-vuotias.

## Suomennettuja runoja
* *Shiki: japanilaisia haiku-runoja neljälle vuodenajalle*, Rauma: Orienta 1999 
;Antologioissa:
* *Kirsikankukkia: Japanin klassillisten runojen suomennoksia*, suom. Martta Keravuori, WSOY 1951
* *[[Japanilaisia runoja]]*, suom. G. J. Ramstedt, WSOY 1953
** Unikot
** Tähtien nimet
** Iltasirkat
** Kirsikankukat ja varas
** Kevätvirta
** Karpit
** Kevätusva
** Leivo nousee
** Rakastuneet kissat
** Suman taistelukentällä
* *Haiku-runoja joka tunnelmaan: antologia*, Rauma: Orienta 2000 
* *Pieni haikukirja*, Rauma: Orienta 2008 

## Lähteet

## Aiheesta muualla

* Shiki Masaoka, Päivittyvä luettelo suomennetuista runoista. Lahden kaupunginkirjaston runotietokanta.
Jaime Melo

**Jaime Melo**, tunnetaan myös nimellä **Jaime Melo Jr.**, (s. 24. huhtikuuta 1980 Cascavel, Paraná Brasilia) on brasilialainen autourheilija. Hän voitti vuonna 2002 Euro Formula 3000 -mestaruuden. Vuonna 2006 Melo voitti FIA GT Championship -sarjan mestaruuden. Hän voitti American Le Mans Series -sarjan GT2-luokan mestaruuden yhdessä Mika Salon kanssa kaudella 2007. Melo on ajanut myös FIA World Endurance Championship -sarjassa.

## Tulokset
### Formula 3000 -tulokset

### Le Mansin 24 tunnin ajon tulokset

## Lähteet

## Aiheesta muualla
* Jaime Melon viralliset kotisivut
Sydän paikallaan

***Sydän paikallaan*** () on brittiläinen draamasarja, jota tehtiin vuosina 1996–2006 yhteensä kymmenen tuotantokautta ja 110 jaksoa. Sarjaa kuvattiin Marsdenin, Slaithwaiten ja Melthamin kylissä lähellä Huddersfieldiä.

Kuvitteelliseen Skelthwaiten kylään sijoittuvassa sarjassa seurataan paikkakunnan sairaanhoitajien ja heidän perheidensä elämää. Alun perin sarjan keskushenkilöitä olivat sairaanhoitajat Peggy Snow (Pam Ferris) ja Ruth Goddard (Sarah Lancashire) perheineen. Naisia yhdistää myös Simon Goddard (Thomas Craig), joka on paitsi Ruthin aviomies, myös Peggy Snow'n veli. Simon Goddard pyörittää paperitehdasta, jossa suurin osa sarjan miehistä on töissä.

Sittemmin Ruth eroaa miehestään Simonista ja muuttaa Australiaan. Peggy taas kuolee autokolarissa. Myöhemmillä tuotantokausilla sarjassa seurattiin melko tasapuolisesti kaikkien paikkakuntalaisten elämää. Uusien sairaanhoitajien Karen Buckelyn (Leslie Ash) ja Anna Kirkwallin (Leslie Dunlop) perheet ovat kuitenkin hiukan enemmän esillä kuin muut sarjan henkilöt.

## Aiheesta muualla
* 
* Sarjan esittely Ylen sivuilla
Mikko Jokela (diplomaatti)

**Mikko Samuli Jokela** (s. 15. lokakuuta 1947 Laihia) on suomalainen diplomaatti ja virkamies. Hän työskenteli vuosina 2010–2012 eläkkeelle jäämiseensä saakka ulkoasiainministeriön protokollapäällikkönä. Vuosina 2005–2010 Jokela oli Suomen Alankomaiden suurlähettiläs.

Jokela astui ulkoasiainministeriön palvelukseen vuonna 1976 ja työskenteli muun muassa ulkoministerin ja valtiosihteerin virkamiessihteerinä sekä eri tehtävissä kauppapoliittisella ja poliittisella osastolla muun muassa tutkimus- ja suunnitteluyksikön päällikkönä. Jokela työskenteli myös Bonnin, Budapestin, Tukholman suurlähetystöissä sekä pääkonsulina Hampurissa (2001–2005). Vuosina 2005–2010 Jokela toimi Suomen Alankomaiden suurlähettiläänä Haagissa. Hän edusti samalla Suomea YK:n Kemiallisten aseiden kieltojärjestössä (OPCW), joka sijaitsee myös Haagissa. 

Jokela aloitti ulkoministeriössä protokollapäällikkönä 1. helmikuuta 2010. Hän jäi tehtävästä eläkkeelle vuonna 2012. Koulutukseltaan Jokela on yhteiskuntatieteiden maisteri Tampereen yliopistosta 1976. Hänen puolisonsa vuodesta 1970 on maanviljelijä, yhteiskuntatieteiden maisteri Raija-Liisa Havusela.

## Lähteet
Timo Bernhard

**Timo Bernhard** (s. 24. helmikuuta 1981 Homburg, Saarland, Saksa) on saksalainen autourheilija. Hän on voittanut monia arvostettuja kilpailuja. Vuonna 2001 Bernhard voitti Porsche Carrerra Cupin. Vuosina 2002 ja 2003 hän voitti Daytonan 24 tunnin ajon GT-luokassa ja 2003 myös kokonaiskilpailun. Lisäksi hän on voittanut muun muassa Nürburgringin 24 tunnin ajon vuosina 2006 ja 2007. Hän saavutti Sebringin 12 tunnin ajossa luokkavoiton vuonna 2004 ja kokonaisvoiton vuonna 2008. Hän on ajanut myös American Le Mans Series -sarjassa Penske Racing -tallissa, jossa hän voitti GT-luokan mestaruuden vuonna 2004.
Vuonna 2010 Bernhard voitti Audilla Le Mansin 24 tunnin ajon Romain Dumas'n ja Mike Rockenfellerin kanssa.

Bernhard ajoi vuoteen 2017 FIA World Endurance Championship -sarjassa saksalaisen Porschen tehdastallin LMP1-luokan autolla. Hän on ajanut myös muun muassa IMSA SportsCar Championship, ADAC GT Masters ja Intercontinental GT Challenge -sarjoissa.

## Lähteet

## Aiheesta muualla
* Timo Bernhardin viralliset kotisivut ,
Venymäliuska-anturi

**Venymäliuska-anturi** (lyhyemmin myös **venymäliuska**) on materiaalin muodonmuutoksen mittaamiseen tarkoitettu anturi. Antureiden tärkein osa on soveltuvalla tavalla muotoiltu johdin. Artikkelin kuvassa esitellään eräs varsin tyypillinen johdinkuvio. Anturi kiinnitetään tutkittavaan kappaleeseen, jolloin myös johde venyy tai puristuu kappaleen mukana. Tällöin johdinlangan poikkileikkauspinta-ala pienenee (venytys) tai kasvaa (puristus) kappaletta kuormitettaessa, jolloin anturin resistanssi muuttuu.  

Venymäliuska-antureita käytetään paitsi suoraan muodonmuutosten mittaamiseen, myös voimien mittaamiseen ja punnitsemiseen. Tätä varten liuskat kiinnitetään usein johonkin kappaleeseen, jonka muoto ja kimmokerroin tunnetaan tarkasti. Näin kappaleen mitatusta muodonmuutoksesta voidaan laskea siihen kohdistuvat voimat. 

## Mittauskytkentöjä
Koska anturin resistanssin muutos on pieni suhteessa anturin kokonaisresistanssiin, anturit asennetaan yleensä sähköisesti Wheatstonen siltakytkentään. Tässä kytkennässä venymäliuskan resistanssi määritetään suhteessa tunnettuihin vastuksiin, jolloin pienetkin muutokset voidaan määrittää täsmällisesti.  

## Liuskavakio
Resistanssin muutos suhteessa pituuden muutokseen on vakio, jota kutsutaan liuskavakioksi ja merkitään usein k-kirjaimella. Resistanssin muutosta voidaan kuvata kaavalla  

 \frac{\Delta R}{R} = k\frac{\Delta l}{l_0} 

Liuskavakioiden arvot on mahdollista johtaa tämän kaavan sekä kappaleen resistanssin kaavan avulla, mutta nämä laskennalliset tulokset harvoin vastaavat kovin tarkasti todellisuutta. Liuskojen valmistajat mittaavat siksi kokeellisesti antureidensa liuskavakiot, jotka he ilmoittavat anturin ominaisuuksissa.  Antureita valmistavat esimerkiksi HBM ja Kyowa. 

## Lähteet
Argus-silmä

**Argus-silmä** on näköproteesi, joka on tarkoitettu vakavasta verkkokalvorappeumasta kärsiville potilaille. Keinosilmän periaatteen kehitti professori Mark Humayanin tutkimusryhmä Kalifornian yliopiston Doheny Eye Institutesta. Ensimmäiset keinosilmät ihmisille asennettiin 2002. Yhteistyössä Second Sight -yhtiön kanssa ryhmä on kiinnittänyt silmän muun muassa sokealle Linda Moorfootille. Nimensä se on saanut kreikkalaisesta taruolennosta Argoksesta, joka oli satasilmäinen jättiläinen. 

Argus II hyväksyttiin kaupalliseen ja kliiniseen käyttöön EU:ssa vuonna 2011 ja Yhdysvalloissa vuonna 2013.

## Toiminta

Argus-silmässä on herneenkokoinen videokamera kiinnitetty keinotekoiseen verkkokalvoon, joka mahtuu silmämunaan. Siitä se välittää kuvia aivoihin näköhermojen kautta. Linda Moorfootilla on käytössään silmä, jossa on 16 elektrodia, joilla hän pystyy näkemään ihmisten hahmot. Vuoden 2008  kehittyneimmässä Argus-silmässä oli 60 elektrodia. Kalifornian instituutissa kehitettiin tuolloin silmää, jossa olisi 1&nbsp;000 elektrodia, mikä riittää jo kasvojen erottamiseen. Tulevaisuudessa yritetään kehittää silmää, joka erottaisi myös värit. 

## Katso myös
*Silmäproteesi

## Lähteet

## Aiheesta muualla
*MTV3:n artikkeli
*The Timesin artikkeli
Sassabiantilooppi

**Sassabiantilooppi** (*Damaliscus lunatus*) on tyypillinen Afrikan savannin sorkkaeläin, jota tavataan runsaslukuisena ennen kaikkea kansallispuistoissa. Suomen Lajitietokeskus käyttää lajista nimitystä **[[topi]]**.

''Damaliscus''-suvun topiantilooppien luokittelusta on eri mielipiteitä; joidenkin tutkijoiden mukaan sassabiantiloopilla olisi viisi alalajia, kun taas toisten tutkijoiden mukaan *Damaliscus lunatus*, *[[Damaliscus korrigum]]* ja *[[Damaliscus superstes]]* ovat kolme erillistä lajia. Jälkimmäisen näkemyksen mukaan varsinaisella sassabiantiloopilla eli **tsessebe**llä – joka muissa luokituksissa käsitetään lajin nimialalajiksi *Damaliscus lunatus lunatus* – ei ole yhtään alalajia.

## Levinneisyys
Sassabiantiloopin levinneisyysalue ulottuu Saharan eteläpuolisilla alueilla Senegalista Sudaniin sekä siitä varsin laajalle alueelle Itä-Afrikkaan Keniasta ja Etelä-Somaliasta Etelä-Afrikan koillisosiin.

## Tuntomerkit
Sassabiantiloopin turkin pohjaväri on ruskea, ja sen sävy vaihtelee alalajista riippuen. Päässä, koivissa ja muuallakin vartalossa on mustia alueita. Kummallakin sukupuolella on hyvin poikkiharjuiset sarvet, joskin ne ovat naamaa pienemmät. Turkin värin tapaan myös sarvissa on vaihtelua koossa ja muodossa, samoin eläinten koossa muutenkin. Ruumiin pituus on 120–200&nbsp;cm, säkäkorkeus 99–130&nbsp;cm ja hännän pituus 34–45&nbsp;cm. Koko lajilla painon vaihteluväli on 90–170&nbsp;kg. Naaras on hieman pienempi kuin uros.

## Ravinto
Sassabiantiloopin ravintoa on pääasiassa ruoho, jota se laiduntaa piikkipensaita ja yksittäisiä puita kasvavilla alangoilla ja ylätasangoilla. Laji on tyypillinen laiduntaja. Tavallisesti eläimet hakutuvat 15–30 yksilön laumoihin. Vaelluksilla kohti uusia laitumia saattaa muodostua jopa 12 000 yksilön laumoja. Eläimet liikkuvat tuolloin muiden lehmäantilooppien, gnuuantilooppien, kanssa yhdessä. Paetessaan ne pinkovat kovaa vauhtia.

## Lisääntyminen
Lisääntymisaikana kukin aikuinen uros asettuu omalle reviirilleen, jossa se jatkuvalla edestakaisella liikkumisella pitää ruohon matalana. Se puolustaa aluettaan muilta uroksilta, mutta naaraat ja nuoret yksilöt saavat liikkua sen alueella vapaasti. Pariutuminen tapahtuu aina tällaisen reviirin piirissä. Uros pariutuu useamman naaraan kanssa. Sittemmin muodostuu taas laumoja, jotka koostuvat naaraiden jälkeläisistä. Kantoaika on 7,5–8 kuukautta. Kullakin naaraalla on yksi kerrallaan.

## Lähteet
* 
* Animal Diversity Web 

### Viitteet
Fred Brooks

**Frederick Phillips ”Fred” Brooks, Jr.** (19. huhtikuuta 1931 Durham, Yhdysvallat – 17. marraskuuta 2022) oli yhdysvaltalainen tietojenkäsittelytieteilijä.

Hänet tunnetaan työstään IBM S/360 -suurtietokonehankkeen parissa, esseeteoksestaan *[[The Mythical Man-Month]]* (1975) ja niin kutsutusta Brooksin laista: ”adding manpower to a late software project makes it later” (”työvoiman lisääminen aikataulusta myöhässä olevaan ohjelmistoprojektiin saa aikaan sen, että se on enemmän myöhässä”).

Brooks piti itse suurimpana saavutuksena 8-bittisen tavun valitsemisen 6-bittisen sijaan: tämä mahdollisti pienien kirjaimien käytön suurien lisäksi, joka vaikutti kaikkialle.

Brooks valmistui Duken ja Harvardin yliopistoista. Hän voitti Turing-palkinnon vuonna 1999. Brooks pääsi Kansallisen tiedeakatemian jäseneksi vuonna 2001.

Brooks työskenteli pitkään Pohjois-Carolinan yliopistossa Chapel Hillissä.

## Lähteet

## Aiheesta muualla
* Kotisivut 
*
Pentlandiitti

**Pentlandiitti** ((Fe,Ni)9S8) on rautanikkelisulfidi ja tärkeä nikkelimalmimineraali. Sen raudan ja nikkelin suhde on noin 1:1. Näiden lisäksi pentlandiitti sisältää usein pieniä määriä kobolttia. Pentlandiitti on nimetty irlantilaisen luonnontieteilijän Joseph Barclay Pentlandin (1797–1873) mukaan, joka löysi mineraalin Kanadan Sudburystä. Se on muodostunut syväkivissä korkeassa lämpötilassa.

Pentlandiitin kidejärjestelmä on kuutiollinen, mutta se esiintyy useimmiten massamaisina tai rakeisina aggregaatteina. Sen kovuus on 3,5–4 Mohsin asteikolla, ja se on väriltään pronssinrusehtava. Pentlandiitin kiilto on metallinen, eikä sillä ole havaittavaa lohkeavuutta. Sen murros on simpukkamainen ja rosoinen.

Pentlandiitti esiintyy usein yhteenkasvettuneena magneettikiisun kanssa. Nämä kaksi samankaltaista mineraalia on mahdollista erottaa toisistaan magneettisuuden perusteella: magneettikiisu on vähintään heikosti magneettinen, kun taas pentlandiitti ei ole lainkaan magneettinen. Pentlandiittia on myös yleisesti rautameteoriiteissa.

## Lähteet

## Aiheesta muualla
* Geologian tutkimuskeskus: Kiviopas 
* Mineral Galleries: Pentlandiitti  
*
Wayne Groulx

**Wayne Groulx** (s. 2. helmikuuta 1965 Welland, Ontario) on entinen kanadalainen jääkiekkoilija. Hän pelasi keskushyökkääjänä Pohjois-Amerikassa, Itävallassa ja Suomessa.

## Junioriura
Groulx pelasi neljä vuotta juniorina OHL:n Sault Ste. Marie Greyhoundsissa ollen kaikkina kausina seuran paras pistemies. Quebec Nordiques varasi hänet  numerolla 172. Groulxin viimeisenä kautena 1984–85 Greyhounds voitti kaikki 33 kotipeliänsä, ja hävisi vieraissakin vain 11 kertaa ja pelasi kerran tasan. Joukkue voitti OHL:n pudotuspelit (häviten vain kaksi kotiottelua) ja jatkoi Memorial Cupiin, jossa se kuitenkin hävisi välierissä WHL:n Prince Albert Raidersille. Samalla kaudella, tammikuun 24. päivä, Groulx pelasi myös uransa ainoan NHL ottelun Quebec Nordiquesissa. 

Groulx sivusi OHL urallaan liigan ennätystä pisteissä ja rikkoi syöttöennätyksen, tehden yhteensä tehot 187+290=477 (Stan Drulia rikkoi kummatkin ennätykset kevällä 1989). Groulx valittiin kertaalleen OHL:n ensimmäiseen (1984) ja toiseen tähdistökentälliseen (1985), sekä vuonna 1985 sarjan parhaaksi pelaajaksi. Junioriuran seurakavereista kannattaa mainita kaudella 1983–84 Groulxin kanssa tehoketjun muodostaneet Rick Tocchet ja Steve Graves. Greyhoundsin valmentaja Terry Crisp sanoi kerran, että Groulx oli kautta aikain joukkueen toiseksi paras pelaaja, edellään ainoastaan Wayne Gretzky.

## Ammattilaisura
Groulxin ura jatkui IHL:ssa ja AHL:ssa kahden ja puolen kauden verran, minkä jälkeen hän siirtyi kaudella 1987–88 SM-liigan Kalpaan pelaamaan. Kalpassa Groulx teki 27 pistettä pelaamassaan 27 ottelussa, mutta siirtyi seuraavaksi kaudeksi Itävaltaan. Siellä hän pelasi 6 kautta, joista viisi viimeistä Graz EC:ssa. Keväällä 1994 Groulx lopetti uransa Itävallassa ja palasi takaisin Pohjois-Amerikkaan, jossa pelasi vielä yhden vajaan kauden Sunshine Hockey Leaguessa, kunnes lopetti uransa vuonna 1995.

Pelaajauransa jälkeen Groulx toimi juniorijoukkue Fort Erie Meteorsin apulaisvalmentajana 1990-luvun lopulla, ja kaudelle 2001–02 hänet nimettiin saman joukkueen päävalmentajaksi, jossa tehtävässä hän toimi vuoteen 2009.

## Maajoukkueura
Groulx pelasi Kanadan maajoukkueen mukana yhdeksän ottelua kaudella 1986–87. Uudelleen hän oli maajoukkuetehtävissä, kun hän edusti Itävaltaa kahdesti jääkiekon maailmanmestaruuskilpailuissa. Vuonna 1992 Itävalta voitti hänen johdollaan B-sarjan ja nousi A-sarjaan. Keväällä 1993 Groulx voitti Itävallan liigan maalintekijäpörssin tekemällä 55 ottelussa 64 maalia. Samana keväänä hän edusti toistamiseen Itävaltaa MM-tasolla.

## Tilastot

## Lähteet
*
*

### Viitteet
Jouko Lumme

**Jouko Lumme** (s. 10. helmikuuta 1946 Lahti) on suomalainen elokuvaäänittäjä. 

Lumme on toiminut äänittäjänä kaikissa Aki Kaurismäen elokuvissa Kaurismäen toisesta elokuvasta, *Calamari Union* (1985) lähtien. Tämän lisäksi hän on äänittänyt ison osan myös Mika Kaurismäen ja Veikko Aaltosen elokuvia. Muita elokuvaäänityksiä ovat muun muassa *Kuutamosonaatti* (1988), *Ripa ruostuu* (1993), *Vaiennut kylä* (1997) ja *Eläville ja kuolleille* (2005). 
Lumme on työskennellyt eri tehtävissä 104:ssä elokuvassa vuosina 1970-2006.

## Lähteet
The Simpsons Skateboarding

**The Simpsons Skateboarding** on Electronic Artsin julkaisema urheilupeli, joka perustuu Simpsonit-sarjaan. Peli on julkaistu vuonna  PlayStation 2:lle.

## Juoni

Vuotuinen skeittikiertue tulee Springfieldiin. Vain paikalliset asukkaat saavat osallistua siihen ja palkintorahoina on kymmeniä dollareita. Aluksi opetellaan liikkeitä skeittikoulussa ja rikotaan pisterajoja, ja lopuksi skeittaillaan sarjakuvamaisilla radoilla varsinaisia tehtäviä suorittamassa. Uudet kentät, lautailijat ja laudat aukeavat sitä mukaa, kun toimeksiannot on tehty, ja ansaitulla kahisevalla voi käydä parantelemassa omia taitojaan.

## Pelaaminen

Pelivaihoehtona on joko kaksinpeli tai osallistuminen kiertueeseen. Pelissä on kymmenen erilaista kenttää, joissa on kaikissa kolme kokonaisuutta.
 
Pelin alussa opetellaan skeittikoulussa liikkeitä ja rikotaan pisterajoja ja lopuksi skeittaillaan sarjakuvatyylisillä radoilla varsinaisia tehtäviä suorittamassa. Sitä mukaa kun toimeksiannot on tehty, aukeaa myös uusia kenttiä, hahmoja ja parempia lautoja ja ansaitulla rahalla voi parannella omia taitojaan.

Tehtävissä kerätään erilaisia tavaroita ja sanoja, jotka muodosvat tekstin. Jotkut esineet killuvat putkien päällä.

Temput tehdään ristiohjaimella/tatilla ja parilla napinpainalluksella.

## Hahmot

* Homer Simpson
* Marge Simpson
* Bart Simpson
* Lisa Simpson
* Nelson Muntz
* Otto Mann
* Professori Frink
* Hassu-klovni
* Clancy Wiggum

## Paikat

* Springfieldin koulu
* Springfieldin keskusta
* Rakennustyömaa
* Burnsin kartano
* Sir Putt-a-lot's 
* Krustylu Studios
* Springfieldin ostoskeskus
* Tikku ja Takku -maa
* Ydinvoimala
* Springfieldin kukkula

## Lähteet

## Aiheesta muualla
*
Monnin seisake

**Monnin seisake** () on entinen rautatieliikennepaikka Hausjärven kunnan Monnin kylässä noin viisi kilometriä pohjoiseen Hyvinkäältä. Seisake avattiin vuonna 1912 Erkylä-nimisenä, mutta se vaihdettiin Monniksi vuonna 1925 Erkylän kartanon sijaitessa noin viiden kilometrin päässä. Seisakkeelle rakennettiin paikallistie Erkylän kartanon sivuuttaneelta Hyvinkää–Hausjärvi-maantieltä. Ensimmäinen laiturirakennus Monniin rakennettiin vuonna 1917 ja uusi 1933. Miehitys liikennepaikalla lopetettiin toukokuussa 1959. Laiturirakennus purettiin 1980-luvun alkupuolella. Seisake siirrettiin hieman etelämpänä sijainneen tasoristeyksen molemmille puolille ennen laiturirakennuksen purkua.. 

Seisakkeen ympärille ei kehittynyt taajama-asutusta. Täten matkustajamäärät olivat laskeneet vähäisiksi 1990-luvulle tultaessa, keskimäärin Monnissa meni junaan tai jäi junasta 0-2 matkustajaa per juna. Lisäksi H-junan runsas pysähdysten määrä ja siitä aiheutunut hitaus hankaloitti liikenteenhoitoa.. Asukkaiden vastustuksesta huolimatta seisake lakkautettiin  Takojan ja Palopuron kanssa samana päivänä elokuussa 1996.
 
## Lähteet

## Aiheesta muualla

* Ilmakuva Monnin seisakkeesta vuonna 1983
* Kuva seisakkeesta rakennuksineen 1970-luvulla
LP 1

**LP 1** on suomalaisen Säppi -yhtyeen debyyttialbumi. Se julkaistiin sekä LP-, että C-kasetti-formaatissa vuonna 1988. Albumi sisältää mm. "Asfalttilaturi" -pikkuhitin sekä "Selma" -kappaleen, jonka myöhemmin levytti myös Popeda live-albumillaan "Live at the BBC", jolla kappaleen laulaa kitaristi Costello Hautamäki. Costello on myös levyttänyt kappaleen sooloalbumillaan "Kun mies unelmoi".

## Kappaleet
Kaikki kappaleet säveltänyt Seppo Hakasalo ja sovittanut Säppi-orkesteri, ellei toisin mainita.

### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

## Kokoonpano
* Säppi Hakasalo – kitara, laulu
* Arska Rautajoki – rummut, lyömäsoittimet
* Nipa Niilola – kitara
* Pertsa Tolonen – basso, taustalaulu
* Eetu Tuominen – kitara, taustalaulu

### Vierailevat muusikot
* Toni Lähteenmäki – taustalaulut (kappaleet 1, 5 ja 8)
* Masi Luoma – haitari (kappale 2 ja 9), urut (kappaleet 11 ja 12), piano (kappaleet 5 ja 11)
* Jukka Tuovinen – saksofoni (kappale 10)
* Antero Priha – trumpetti (kappale 10)
* Jyrki Niemi – pasuuna (kappale 10)

### Tuotanto
* Dan Tigerstedt – äänittäjä, miksaaja
* Juha Laakso – äänittäjä (kappaleiden 1 ja 4 separaattorit)
* Janne Louhivuori – tuottaja, miksaaja
* Erkki Salonen – kivenhakkaja
* Marja-Leena Helin – kansikuva

* Suurkiitokset HDCF Koskenpää -88, Dave sekä Parolan panssariprikaati
Poika kotiin

**Poika kotiin** on suomalaisen Säppi -yhtyeen kolmas ja viimeiseksi jäänyt albumi. Se julkaistiin helmikuussa 2002.

## Kappaleet
# Kotiin
# Kiidetään
# Veikko veivaa
# Uusi suunta
# Poika
# Resentti
# Mennään yhdessä pois
# ABE
# Frendin päivät
# Jäljet

## Kokoonpano
* Seppo Hakasalo – laulu, kitara
* Nipa Niilola – kitara, lyömäsoittimet, taustalaulu
* Pertti Tolonen – bassokitara
* Arto Rautajoki – rummut, lyömäsoittimet, taustalaulu

### Vierailevat muusikot
* Safka Pekkonen – piano (kappale 1
* Lätsä – taustalaulu

## Aiheesta muualla
* Fono.fi
Sienitiede

**Sienitiede** eli **mykologia** () on biologian haara, joka tutkii sieniä (*Fungi*) ja niiden fysiologiaa, genetiikkaa, tieteellistä luokittelua ja biokemiallisia ominaisuuksia. Lisäksi sienitieteilijät voivat tutkia sienten hyödyntämistä biotekniikassa, esimerkiksi lääkeaineiden, oluen, viinin, juuston ja muiden maitotuotteiden valmistusprosesseissa, tai sienten käyttöä suoraan ihmis- tai eläinravinnoksi.

Mykologian piirissä on alun perin kehittynyt myös *[[kasvipatologia]]* eli oppi kasvitaudeista, joka on nykyisin itsenäinen biologian osa-alue. Suomen yliopistoissa mykologian opetus ja tutkimus on järjestetty kasvitieteen oppiaineen yhteydessä, vaikka sienet eivät olekaan kasveja. Mykologia on toisaalta myös lääketieteen osa-alue, joka tutkii sieniä, hiivasieniä ja homeita erilaisten tautien ja vaivojen aiheuttajina. Tällöin  voidaan puhua *lääketieteellisestä mykologiasta*. Sienitautien tutkimuksella on ollut tärkeä osuus lääketieteellisen mikrobiologian kehityksessä.

## Lähteet

## Aiheesta muualla

* British Mycological Society 
* Mycological Society of America 
* Lääketieteellisen mykologian seura 
* La società di micoterapia
Peltibanaani

**Peltibanaani** on suomalaisen Pekka Myllykoski & Maltaan Haukat -yhtyeen toinen albumi. Se julkaistiin vuonna 1997. Levy koostuu yhtyeen omasta tuotannosta ja laina- sekä käännösbiisestä. Lainakappaleisiin lukeutuvat Veikko Lavin "Onni ja minä" sekä Kari Peitsamon "Vedestä nousee kasvi".

## Kappaleet

# "Kun on vaikeaa"
# "Mun kissani rakastaa mua"
# "Sitä mieluummin katuu"
# "Et ole nähnyt mun itkevän"
# "Tästähän lähretähän"
# "Onni ja minä"
# "Jeesus oli mutakuono"
# "Päivä juottolassa"
# "Ei kai ihan vielä"
# "Kolme pikkuista lintuu"
# "Kun häntä rakastin"
# "Vedestä nousee kasvi"
Villilä

**Villilä** on Tampereen kaupunginosa lähellä Nokian rajaa Tampereen länsiosassa. Vuonna 2011 Villilässä oli 1&nbsp;062 asukasta. Villilässä on noin 400 taloutta. Villilän pääosin rivitaloista koostuva asutus sijoittuu Ratakistonkadun ja sen haarojen varrelle. Villilänsaaressa (Saarenkärjenkatu) on kolmisenkymmentä omakotitaloa.

Villilä rajoittuu etelässä Pyhäjärveen, lännessä Nokian rajaan sekä idässä Raholan ja pohjoisessa Raholan ja Kalkun kaupunginosiin.

Villilän nimi perustuu Pirkkalan pitäjän Villilän taloon. Nimen taustalla saattaa olla henkilönnimi *Vilhelm*. Vuoden 1442 laamanninkäräjien lautamiehenä toimi Heikki Villinen, joka oli mahdollisesti Villilän talon isäntä. 1700-luvun alussa Villilä esiintyi asiakirjoissa ratsutilana eli rusthollina, jolloin sen isäntänä oli Heikki Hannunpoika Villilä. Vuonna 1764 talo jaettiin kahtia Ala- ja Yli-Villilään. Yli-Villilästä on käytetty myös nimeä Teeri-Villilä. Villilän maat siirrettiin silloisesta Pohjois-Pirkkalan kunnasta Tampereen kaupunkiin vuoden 1937 alussa ja ensimmäinen osa-asemakaava alueelle vahvistettiin vuonna 1948. Ala-Villilän rakennukset purettiin 1970-luvun alussa niiden jäädessä Nokian moottoritien alle.

Villilässä sijaitseva Likolammi mainittiin isonjaon pöytäkirjassa vuonna 1768. Lampi on saanut nimensä siitä, että se oli aikoinaan pellavien liotuspaikka. Tykkitienkadun nimen taustalla on Likolammin pohjoispuolelle johtanut tie, jonka päähän rakennettiin venäläisten johdolla linnoitteita ensimmäisen maailmansodan aikana.

Ratakistonkadun nimen taustalla on Pyhäjärven Radakistonlahti, joka on merkitty nykyisiin karttoihin nimellä Maanveräjänlahti. Alkujaan Maanveräjänlahti tarkoitti Radakistonlahden luoteisperukkaa, jonka rannalla oli Maanveräjän torppa. Entisinä aikoina Pyhäjärven yli kulki näiltä kohdin talvitie, minkä perusteella on arveltu, että Radakistonlahden nimen pohjana olisi tietä merkitsevä sana *rata*. Vanha nimi haluttiin sisällyttää kadunnimeen, mutta ääntämisen helpottamiseksi muodossa Ratakisto. Todennäköisesti Radakisto-nimi perustuu kuitenkin länsimurteiden vehkaa tai raatetta tarkoittavaan nimitykseen *ralake* tai *rarake*, jonka kantamuoto on **raðake*, Elias Lönnrotin sanakirjassa *radake*. Sanapari *radake-radakisto* on muodostettu samalla tavoin kuin *oksa-oksisto*; Radakistonlahti on siis 'vehkaa kasvava lahti'.    

Villilänsaari sisältyy Tampereen arvokkaisiin luontokohteisiin liito-oravineen ja linnustoineen.

Villilänsaaressa on myös uimaranta.

Villilässä sijaitsee kirjastoauton pysäkki. K-Market sijaitsee Villilän vieressä Raholassa. Marketin yhteydessä on myös apteekki ja ravintola. Muut kaupat sijaitsevat Tesomajärvellä. Villilän neuvola ja päiväkoti sijaitsevat Raholan puolella.

Villilän hyötyjätepiste on Villilänniemen ja Ratakistonkadun risteyksessä. Siellä ovat astiat lasille, pienmetallille, kartongille ja paperille.

## Lähteet
Luettelo televisiosarjan Nalle Puhin uudet seikkailut jaksoista

Artikkeli sisältää luettelon Disneyn televisiosarjan Nalle Puhin uudet seikkailut jaksoista. Sarjan kaikkia jaksoja ei ole dubattu suomeksi. Joillakin jaksoilla on ollut useampia suomenkielisiä nimiä. MTV3:lla ensimmäisen kerran vuonna 1998 ja useampaan kertaan sen jälkeen uusintana (viimeisen kerran vuonna 2010) esitetyt jaksot on merkitty tähdellä (*).

## 1. tuotantokausi

## 2. tuotantokausi

## 3. tuotantokausi

## 4. tuotantokausi
Lintumies (Säpin albumi)

**Lintumies** on suomalaisen Säppi-yhtyeen toinen albumi. Se julkaistiin vuonna 1989.

## Kappaleet
Kaikki kappaleet säveltänyt ja sanoittanut Seppo Hakasalo sekä sovittanut Säppi, ellei toisin mainittu.

### A-puoli
# 
# 
# 
# 
# 

### B-puoli
# 
# 
# 
# 
# 
# 

## Aiheesta muualla
* Discogs
* iTunes
Sean Costello

**Sean Costello** (16. huhtikuuta 1979 – 15. huhtikuuta 2008) oli yhdysvaltalainen blueskitaristi ja -laulaja. Hän julkaisi debyyttialbuminsa vuonna 1996 ja esiintyi varhaisella urallaan myös Susan Tedeschin levyllä *Just Won't Burn* (1998). 

Albumi *Cuttin' In* (Landslide Records, 2000) toi Costellolle W. C. Handy -palkintoehdokkuuden.

Costello syntyi Philadelphiassa, mutta muutti 9-vuotiaana perheineen Atlantaan. Hän julkaisi uransa aikana kaikkiaan viisi albumia. Kuolema koitti Atlantassa juuri ennen muusikon 29-vuotispäivää.

## Diskografia
### Soolo
* *Call The Cops* (1996)
* *Cuttin' In* (2000)
* *Moanin' For Molasses* (2001)
* *Sean Costello* (2005)
* *We Can Get Together* (2008)
* *Sean's Blues: A Memorial Retrospective* (2009)
* *At His Best - Live* (2011)
* *In the Magic Shop* (2014)

### Muiden levyillä
* Pat Ramsey, *It's About Time* (1995)
* Bobby Little, *Featuring the Counts of Rhythm* (1996)
* Susan Tedeschi, *Just Won’t Burn* (1998)
* Mikael Santana, *In Transit* (1998)
* Mudcat, *Mo' Better Chicken* (2000)
* Jody Williams, *Return Of A Legend* (2002)
* Various Artists, *Blues On Blonde On Blonde* (2003)
* Ollabelle, *Ollabelle* (2004)
* Tinsley Ellis, *The Hard Way* (2004)
* Kieran McGee, *Anonymous* (2004)
* Clarence Fountain and the Five Blind Boys of Alabama, *I’m Not That Way Anymore* (2004)
* The Levon Helm Band, *Midnight Ramble Sessions Vol. 2* (2005)
* The Cazanovas, "Borrowed Time" (2006)
* Bill Sheffield, *Journal On A Shelf* (2006)
* Nappy Brown, *Long Time Coming* (2007)
* Joe McGuinness, *From These Seeds* (2008)
* Kraft Quartet, *Nervous Boogie* (2008)
* Maddy Moneypenny, *Maddy Moneypenny* (2008)
* Jenni Muldaur, *Dearest Darlin*' (2009)

## Lähteet
Susan Tedeschi

**Susan Tedeschi** (s. 9. marraskuuta 1970) on yhdysvaltalainen blueslaulaja ja kitaristi. Hän perusti Susan Tedeschi Bandin vuonna 1994 ja julkaisi ensimmäiset albuminsa 1990-luvun lopussa.

Bostonin Berklee College of Musicissa opiskellut Tedeschi on saanut useamman Grammy-ehdokkuuden. Hän meni vuonna 2001 naimisiin muusikko Derek Trucksin kanssa. 

## Diskografia
### Albumit
* *Better Days* (Oarfin, 1995)
* *Just Won't Burn* (Tone Cool, 1998)
* *Wait for Me* (Tone Cool, 2002)
* *Live from Austin, TX* (New West, 2004)
* *The Best of Susan Tedeschi Episode One* (Tone Cool/Artemis, 2005)
* *Hope and Desire* (Verve, 2005)
* *The Best of Susan Tedeschi Episode Two* (TIndieblue Music, 2007)
* *Back to the River* (Verve, 2008)
* *Revelator* (Masterworks, 2011)
* *Everybody's Talkin*' (Masterworks, 2012)
* *Made Up Mind* (Masterworks, 2013)
Natalja Jevdokimova

**Natalja Jevdokimova** (, s. 17. maaliskuuta 1978) on venäläinen kestävyysjuoksija, joka menestyi parhaiten 1&nbsp;500 metrillä.

Jevdokimova voitti 1 500 metrillä alle 20-vuotiaiden Euroopan-mestaruuden vuonna 1997. Hän sijoittui 1&nbsp;500 metrillä neljänneksi Ateenan olympialaisissa 2004 ja sijoittui samana vuonna  kahdeksanneksi. Vuotta myöhemmin hän sijoittui  kolmanneksi. Vuonna 2009 hän oli kuudes Torinon sisäratojen EM-kilpailuissa. Berliinin MM-kilpailuissa 2009 hän sijoittui 1 500 metrillä alun perin kahdeksanneksi.

Jevdokimova ei kilpaillut vuoden 2012 jälkeen. Vuonna 2017 hän sai neljän vuoden kilpailukiellon dopingista ajalle 14.4.2016–13.4.2020 ja kaikki hänen suorituksensa aikavälillä 17.8.2009–29.5.2012 hylättiin. 

## Henkilökohtaiset ennätykset
*800 metriä – 1.58,75 (2003) 
*1&nbsp;500 metriä – 3.57,73 (2005)
*Maili – 4.24,40 (2003)

## Lähteet
* 

### Viitteet
Reijo Vahtokari

**Reijo Ossian** **Vahtokari** (s. 17. marraskuuta 1954 Pori) on suomalainen toimittaja ja nuortenkirjailija. Hän on opiskellut kotimaista kirjallisuutta, taidehistoriaa ja sosiologiaa ja valmistunut yhteiskuntatieteiden maisteriksi pääaineenaan tiedotusoppi. Reijo Vahtokari on työskennellyt yli 20 vuotta Suomen Kuvalehden yleistoimittajana ja toimitussihteerinä. Hän on naimisissa ja hänellä on kolme lasta.

## Teokset
* 
* 
* 

## Lähteet

## Aiheesta muualla
* Otava
Prolaktiini

**Maitohormoni** eli **prolaktiini** (PRL) tai **mammotropiini** on aivolisäkkeen etulohkosta vapautuva peptidihormoni, joka saa aikaan maidontuotannon maitorauhasista synnytyksen jälkeen sekä ylläpitää maidontuotantoa imetyksen aikana. Maitohormonin eritystä estää normaalisti hypotalamuksesta erittyvä dopamiini, mutta synnytyksen jälkeen maitohormonin erityksen aiheuttaa hypotalamuksen erittämä prolaktiinin vapauttajahormoni. Myös tyreoliberiini ja raskauden aikana kasvanut estrogeenipitoisuus lisäävät maitohormonin eritystä aivolisäkkeen etulohkosta. Maitohormoni sisältää 199 aminohappoa.

## Lähteet
Karoshi Lovers

**Karoshi Lovers** on suomalainen deathpop-yhtye, joka perustettiin keväällä 2007. Yhtyeessä soittavat Ms.Stress (laulu, koskettimet), Kid Karoshi (kitara, laulu) ja Joy-R eli Raimo Pesonen (rummut). Karoshi Lovers julkaisi debyyttialbuminsa *The Revolution Is Over* tammikuussa 2008 Riemu-levy-yhtiön kautta.

Yhtyeen nimi viittaa japanilaiseen karōshiin, joka tarkoittaa liiallisesta työnteosta johtuvaa äkkikuolemaa.

## Albumit
**There Is No Alternative**
#Wrapped In Plastic
#Lost
#There Is No Alternative
#Ties
#More Satan
#What A Joke
#Pop Pop
#The Future & The Past
#Last Song

**Death Pop**
#Death Pop
#Powernap
#Snow In New York
#LTWWTD
#Old Men Love Missiles
#I'm Not Bad Like Michael Jackson
#Wrecking Ball
#Mirror Ball
#Carbon
#Working Girl
#Junkie Eye
#Let's Keep Our Day Jobs

**The Revolution Is Over**
#The Revolution Is over
#K Girl
#Only The Good Die Young
#Get a Karoshi
#Down In The Ice Pit
#Birth, School, Work, Dead
#Death Or Karoshi
#I Love My Karoshi
#Hold Tight

## Lähteet
* http://www.riemu.com
* http://www.karoshilovers.com
* http://www.noise.fi/levyarvostelut
Robert Knox

**Robert Knox** (4. syyskuuta 1791 – 20. joulukuuta 1862) oli skotlantilainen lääkäri, luonnontieteilijä ja matkailija. Hän oli osallinen Edinburghissa vuosina 1827–1828 sattuneeseen West Portin murhien ruumiinryöstötapaukseen.

## Elämäkerta
Robert Knox opiskeli Edinburghin Royal High Schoolissa ja aloitti lääketieteen opinnot vuonna 1810. Hän valmistui lääkäriksi vuonna 1814 ja liittyi armeijaan apulaiskirurgina. Knox lähti merimatkalle purjelaivalla vuonna 1817 ja kävi Hyväntoivonniemellä. Matka kesti vuoteen 1820. Matkalta palattuaan Knox matkusti Ranskaan, jossa hän tapasi luonnontieteilijät Georges Cuvierin ja Étienne Geoffroy Saint-Hilaireen, joista hän kertoi myöhemmin teoksessaan *Great Artists and Great Anatomists*. 

Knox palasi vuonna 1822 Edinburghiin, jossa hän toimi anatomina. Knox valittiin vuonna 1823 Royal Society of Edinburghin jäseneksi, ja pian valinnan jälkeen hän esitti Royal College of Surgeons of Edinburghille suunnitelman anatomiamuseon perustamisesta Edinburghiin. Ehdotus hyväksyttiin, ja Knox nimitettiin museon konservaattoriksi. Knox luennoi Edinburghin yliopistossa vuosina 1825–1841.  

Knox piti vuosina 1826–1840 yksityistä anatomiakoulua. Siihen aikaan ruumiinavauksen sai tehdä ainoastaan oikeusistuimen tuomitsemille ja teloitetuille rikollisille, joten anatomianopetukseen tarvittavien ruumiiden saanti oli hankalaa. Ruumiinryöstely eli köyhien ja kodittomien ruumiiden käyttäminen dissektioon oli yksi keino täyttää ruumiiden kysyntää. Eräs Knoxille ruumiita toimittanut henkilö oli William Hare, joka ehti kaupata 17 ruumista ennen kuin hänet ja hänen rikostoverinsa William Burke pidätettiin 2. syyskuuta 1828 West Portin murhina tunnetusta rikossarjasta. Tapauksen seurauksena Knox joutui irtisanoutumaan toimestaan perustamansa museon konservaattorina. 

Sen jälkeen Robert Knox hankki tulonsa lääketieteellisestä kirjoittelusta, luennoista ja useista julkaisuista. Hänen keskeiset tekstinsä olivat *The Races of Men* (1850, uudistettu laitos 1862), *Great Artists and Great Anatomists* (1852), *A Manual of Artistic Anatomy* (1852) ja *Man - his Structure and Physiology* (1857). Hänet nimitettiin Lontoon syöpäsairaalan lääkäriksi vuonna 1856, ja hän työskenteli tehtävässä kuolemaansa 20. joulukuuta 1862 asti. Hänet haudattiin Brookwoodin hautausmaalle lähelle Wokingia.

## Lähteet

## Aiheesta muualla

*
Alan Oppenheimer

**Alan Oppenheimer** (s. 23. huhtikuuta 1930 New York, New York, Yhdysvallat) on yhdysvaltalainen näyttelijä, joka sai Emmy-ehdokkuuden vuonna 1991 televisiosarjasta *[[Murphy Brown]]*. Näytelmärooleista huolimatta hänet tunnetaan kenties paremmin äänirooleistaan animaatioissa. Oppenheimer on tehnyt äänirooleja 1970-luvulta asti ja oli muun muassa Mighty Mousen, Skeletorin ja Handlebarin ääninä 1980-luvulla.

## Aiheesta muualla
* TV.com 
* Voice Chasers
Apuristeilijä

**Apuristeilijä** oli molempien maailmansotien aikainen sotalaivatyyppi. Apuristeilijöiksi muutettiin yleensä uppoumaltaan noin 12&nbsp;000–15&nbsp;000 tonnin kauppalaivoja, joihin oli asennettu 2–3 keskiraskasta tykkiä sekä muuta aseistusta. Niitä käytettiin itsenäiseen sotaan kauppamerenkulkua vastaan sekä sukellusveneiden, taistelulaivojen ja risteilijöiden huoltoaluksina. 

Toisessa maailmansodassa Kriegsmarinen apuristeilijät () kaappasivat ja upottivat suuren määrän liittoutuneiden tonnistoa. Alukset esiintyivät puolueettomina kauppalaivoina ja muuttivat ulkoasuaan mahdollisuuksien mukaan. Niinpä ennen Japanin liittymistä sotaan käytettiin mielellään Japanin lippua ja sikäläisen kauppalaivan asua. Kuitenkin kaikilla aluksilla oli sotalippu sekä jokaiselle miehelle oman laivaston asetakit ja virkalakit. Määräysten mukaan ne tuli ottaa käyttöön, jos jouduttiin taisteluun ylivertaisen vihollisen kanssa sekä avattaessa tuli vihollisen kauppalaivaa vastaan. Vieraan valtion lipun alla tehty hyökkäys tai puolustustaistelu olisi voitu tulkita merirosvoudeksi eikä lailliseksi sotatoimeksi.

## Lähteet

* Bekker, Cajus: *Saksan laivaston taistelu ja tuho*
* Bekker, Cajus: *Kirottu meri*
* Rogge, Bernhard: *Kaapparilaiva*
Sam Waterston

**Samuel Atkinson "Sam" Waterston** (s. 15. marraskuuta 1940) on yhdysvaltalainen näyttelijä. Hän on voittanut muiden muassa Golden Globen (1993) sekä Emmyn (1996) ja ollut ehdolla parhaan miespääosan Oscarin saajaksi (1985).

Waterston syntyi Cambridgessa, Massachusettsissa, ja valmistui Yalen yliopistosta. 

Waterston esiintyi vuosina 1994–2010 piirisyyttäjä Jack McCoyn roolissa televisiosarjassa *[[Kova laki]]* sen viidennen tuotantokauden alusta aina sarjan päätökseen asti. Hänellä on ollut rooleja myös lukuisissa elokuvissa, joiden joukossa ovat *[[Kuoleman kentät]]* (1984), *[[Viides ohjus]]* (1986) ja monet Woody Allenin elokuvat, kuten *[[Rikoksia ja rikkomuksia]]* (1989). 

*Helsingin Sanomien* Marjatta Möttölä kirjoitti vuonna 1994 Sam Waterstonin nimen olevan eräänlainen laadun tae: ”Surumielisen lämpimästi hymyilevää Waterstonia ei ole koskaan näkynyt huolimattomasti tehdyissä tai mitäänsanomattomissa elokuvissa tai tv-tuotannoissa.”

## Filmografiaa
### Elokuvarooleja
*Murhan heijastuksia (*Reflections of Murder*, 1974)
*Rancho Deluxe (1975)
*Pako Istanbulista (*Journey into Fear*, 1975)
*Kaupungin paras varas (*Sweet Revenge*, 1977)
*Sisäkuvia (*Interiors*, 1978)
*Hiljaiset sankarit (*Friendly Fire*, 1979)
*Pelin säännöt (*Games Mother Never Taught You*, 1982)
*Dempsey (1983)
*Kuoleman kentät (*Killing Fields*, 1984)
*Joka toiselle kuoppaa kaivaa (*Finnegan Begin Again*, 1984)
*Tuhon siemen (*Warning Sign*, 1985)
*Viides ohjus (*The Fifth Missile*, 1986)
*Ystävien kesken (*Just Between Friends*, 1986)
*Syyskuu (*September*, 1987)
*Rikoksia ja rikkomuksia (*Crimes and Misdemeanors*, 1989)
*Matka Lantern Hilliin (*Lantern Hill*, 1990)
*Jäätikön vangit (*A Captive In The Land*, 1990)
*Vain kuu kuulee (*The Man in the Moon*, 1991)
*August King – Pitkä vaellus (*The Journey of August King*, 1995)
*A House Divided (2000)

### Televisiorooleja
*Oppenheimer (1980)
*Lincoln (*Gore Vidal's Lincoln*, 1988)
*Kauas pois (*I’ll Fly Away*, 1991–1993)
*Kova laki (*Law & Order*, 1990–2010)

## Lähteet

## Aiheesta muualla
*
Lisa Gay Hamilton

**Lisa Gay Hamilton** (s. 25. maaliskuuta 1964) on yhdysvaltalainen näyttelijä. Hän on esiintynyt muiden muassa elokuvissa *Beloved – rakastettu* (1998) ja *[[Pahin rikos]]* (1999).

Hamilton oli vuosina 1997–2003 Rebecca Washingtonin roolissa televisiosarjassa *[[Oikeus ja kohtuus]]*. Hän ohjasi vuonna 2003 Beah Richardsia koskevan dokumentin. Dokumentti voitti Peabody-palkinnon.

## Lähteet

## Aiheesta muualla

*
Derek Trucks

**Derek Trucks** (s. 8. kesäkuuta 1979) on yhdysvaltalainen rockmuusikko. Hän syntyi Jacksonvillessä, Floridassa, ja aloitti lapsena kitaransoiton.

Trucks perusti Derek Trucks Bandin vuonna 1994. Vuonna 2003 hän sijoittui *[[Rolling Stone]]* -lehden kaikkien aikojen sadan parhaan kitaristin listauksen 81. sijalle. 

Trucks tunnetaan myös The Allman Brothers Bandista. Hän on lisäksi tehnyt musiikillista yhteistyötä Carlos Santanan ja Eric Claptonin kanssa. Hän meni vuonna 2001 naimisiin muusikko Susan Tedeschin kanssa.
Steve J. Harris

**Steve J. Harris** (s. 3. joulukuuta 1965) on yhdysvaltalainen näyttelijä. Hän esiintyi Eugene Youngina televisiosarjassa *[[Oikeus ja kohtuus]]*, mutta on esittänyt myös elokuvarooleja, muun muassa elokuvassa ''Minority Report''.
Hänellä oli myös äänirooli vuoden 2004 *[[Batman (vuoden 2004 animaatiosarja)|Batman]]*-animaatiosarjassa, jossa hän esitti etsivä Ethan Bennettiä.

Harris syntyi Chicagossa, Illinoisissa. Hänellä on vuonna 1969 syntynyt veli Wood Harris, joka on myös näyttelijä. 

Harris oli vuosina 1999 ja 2000 ehdolla kahden Emmy-palkinnon saajaksi. 

## Lähteet

## Aiheesta muualla
*
Kelli Williams

**Kelli Renee Williams** (s. 8. kesäkuuta 1970) on yhdysvaltalainen näyttelijä. Hän syntyi Los Angelesissa, Kaliforniassa, ja koki vanhempiensa avioeron.

Williams muistetaan ennen kaikkea Lindsay Dolen roolista televisiosarjassa *[[Oikeus ja kohtuus]]*. Hän on kuitenkin myös elokuvanäyttelijä. Hän näyttelee myös sarjassa *[[Paljastavat valheet|Paljastavat valheet]]* tri Gillian Fosteria.

Williams on hindu ja naimisissa käsikirjoittaja-ohjaaja-tuottaja Ajay Sahgalin kanssa. Hänellä on lapsia.

## Aiheesta muualla
*
Rajasaari

**Rajasaari** () on saari Helsingin edustalla, Humallahden eteläpuolella. Sinne johtaa Taka-Töölöstä Rajasaarenpenger. 

Suurin osa saaresta on aidattua koirapuistoa eli koirien ulkoilu- ja uintialuetta. Liikuntavirasto pitää saarella kalastustoiminnan tukikohtaansa ja hoitaa veneiden talvisäilytyspaikkaa; saaresta on myös talviuintimahdollisuus. Rajasaaressa toimi jätevedenpuhdistamo 1939–1978 ja samassa rakennuksessa myöhemmin Viirus-teatteri.

Kesällä 2008 Vapaa liikkuvuus -kansalaisliike majoitti parikymmentä romania Rajasaareen Viirus-teatterilta tyhjiksi jääneisiin tiloihin, jossa silloin sijaitsi liikkeen perustama sosiaalikeskus Rajatila. Sieltä se siirtyi Kalasatamaan sittemmin purettuun Sosiaalikeskus Satamaan.

## Lähteet
* Helsingin kaupunki: Muita saaria
* 

### Viitteet

## Aiheesta muualla

* Töölön viemärivedestä moottoriajoneuvojen polttoainetta? Rajasaaren puhdistuslaitoksen biologinen osa valmistunut, Helsingin Sanomat, 23.03.1939, nro 80, s. 7, Kansalliskirjaston digitaaliset aineistot
Mukormykoosi

**Mukormykoosi** eli **tsygomykoosi** on opportunistinen infektio, jonka on aiheuttanut *[[Mucorales]]*-lahkoon kuuluva sieni. Yleisin taudin aiheuttaja on suku nimeltä *[[Rhizopus]]*, mutta sen takana voi olla myös esimerkiksi *Rhizomucor*, *Cunninghamella*, *Apophysomyces*, *Saksenaea*, *Absidia*, *[[Mucor]]*, *Syncephalastrum*, *Cokeromyces* tai *Mortierella*.

Mukormykoosia tavataan pääasiassa immuunijärjestelmältään heikentyneillä henkilöillä. Taudin kulku on usein nopeaa, ja sen kuolleisuus on korkea, jopa 50–85&nbsp;%. Riskiä tartunnan saamiseen kohottaa syöpä, aliravitsemus sekä diabetes ja siitä mahdollisesti seurannut hiilihydraattiaineenvaihdunnan häiriö.

Mukormykoosi tunnetaan myös nimellä **musta sieni**. Taudin luokka ICD-10-tautiluokituksessa on B46.

## Oireet
Taudin ilmenemismuodot ja fyysiset oireet ovat riippuvaisia infektion kohteena olevasta alueesta. Kraniofasiaalinen eli rinoserebraalinen mukormykoosi alkaa nenän sivuonteloista ja leviää sieltä silmäkuoppaan, kasvoihin ja aivoihin. Sen oireita ovat toispuoleinen päänsärky, kipu kasvoissa, kuume sekä nenän tukkoisuus. Myöhemmässä vaiheessa ilmenee myös tajunnan heikkenemistä, kaksoiskuvien näkemistä tai näön katoamista.

Keuhkojen mukormykoosilla ei ole ominaisia ulkoisia ilmentymiä, vaan sen oireita ovat kuume, hengenahdistus ja yskä.

Erityisesti palovammapotilailla esiintyvä ihon mukormykoosi ilmenee selluliittina, tartunnan saaneen ihoalueen kuolioina sekä tummina rupikudoksina. Muita oireita voivat olla kuume, turvotus ja värimuutokset.

Mahalaukkuun ja suoleen liittyvässä mukormykoosissa ei keuhkojen mukormykoosin tapaan ole ominaisia fyysisiä ilmentymismuotoja. Se voi kuitenkin aiheuttaa alavatsan kipua, pahoinvointia ja oksentamista sekä joissain tapauksissa veriulostetta.

## Hoito
Taudin hoitona käytetään ensisijaisesti amfoterisiini B:tä. Mikäli amfoterisiini B -hoito ei sovellu potilaalle, voidaan käyttää isavukonatsolia.

## Lähteet
Helvi Ojala

**Helvi Maria Ojala** (ent. Päätalo, myöhemmin *Moilanen*, 16. elokuuta 1918 &ndash; 9. maaliskuuta 2003) oli kirjailija Kalle Päätalon ensimmäinen vaimo. Hän syntyi Turun lähellä Karinaisten Kyrössä. Perheeseen kuului muurari-isä Juho, äiti Sanni ja neljä lasta. Näistä Toivo (s. 1923) esiintyy myös Iijoki-sarjassa. 1936 perhe muutti Tampereelle. 1938 Helvi sai töitä osuuskaupan myyjänä Messukylässä. Hän rupesi kirjoittelemaan Kallen kanssa kesällä 1943. Heidät esitteli yhteinen tuttava (kirjoissa Heikinkallio). He tapasivat ensimmäisen kerran elokuussa 1943, kun Kalle oli lomalla Siiranmäen vankileiriltä, jonne hänet oli komennettu talousaliupseeriksi. Kihloihin he menivät 13.12.1943.

Kalle kotiutettiin jatkosodasta marraskuussa 1944. Hän ja Helvi saivat pian asunnon Kustaa Lehtosen talon yläkerrassa Messukylässä. Se oli puolitoistakerroksinen puutalo. 1948 hän vaihtoi työpaikkaa Uudenkylän Voiman myymälään. Kesällä 1951 Helvi ja Kalle muuttivat Taivalkoskelle, josta Kalle oli ottanut työn kunnan rakennusmestarina. Sieltä hän palasi seuraavan vuoden syyskesällä. Hän työskenteli sen jälkeen linja-auton rahastajana. 

Avioliitto oli vaikeuksissa Kallen naisseikkailujen takia. Se oli sota-ajan avioliitto, joka oli solmittu nopeasti montakaan kertaa tapaamatta ennen kihlausta. Kalle ei ollut vielä kypsä avioliittoon, häneltä oli jäänyt nuoruus kesken isän sairauden ja sodan vuoksi . 1953 Kalle valvoi Vesilahdella keskuskoulun rakentamista. Tällöin hän tutustui nuoreen "Raijaan", jonka saattoi raskaaksi. Tämä lopulta sai Helvin hakemaan eroa.

Toisen miehensä Helvi tapasi Taivalkosken aikana. Veikko Moilanen toimi siellä osuuskaupan autokuskina. Heidät vihittiin helmikuussa 1958. Veikko Moilanen kuoli 1978.

Iijoki-sarjassa Helvi Ojala esiintyy nimellä Laina Puronen. Päätalo ylipäätään käytti Tampereen-ajoista puhuessaan henkilöistä muunnettuja nimiä. Helvin toisesta miehestä Veikko Moilasesta hän käytti kuitenkin oikeaa nimeä. Helvin henkilöllisyys paljastui Iijoki-sarjan viimeisissä osissa. Tosin innokkaimmat Päätalo-fanit olivat selvittäneet sen jo aiemmin. Iijoki-sarjan kuvaus Laina Purosesta ei ole mairitteleva: hän oli usein pahalla tuulella eikä suvainnut alkoholia.

## Lähteet
* Raimo Jokisalmi: Jokijärven rannalta, Myllylahti oy 2005
* Jenni Janatuinen: Miehenkuva (2005)
### Viitteet
Knox

**Knox** voi tarkoittaa seuraavia asioita:

## Henkilöitä

* Knox (oik. Ian Milroy Carnochan, s. 1945), brittiläinen muusikko

* Alexander Knox (1907–1995), kanadalainen näyttelijä, käsikirjoittaja ja ohjaaja
* Amanda Knox (s. 1987), yhdysvaltalainen murhaepäilty
* Barbara Knox (s. 1933), brittiläinen näyttelijä
* Chuck Knox (1932–2018), yhdysvaltalainen amerikkalaisen jalkapallon valmentaja
* Frank Knox (1874–1944), yhdysvaltalainen toimittaja, poliitikko ja ministeri
* Gage Knox (s. 1989), kanadalainen näyttelijä
* Henry Knox (1750–1806), yhdysvaltalainen kenraali ja sotaministeri
* James Knox Polk (1795–1849), Yhdysvaltain presidentti 1845–1849
* John Knox (1514–1572), skotlantilainen uskonpuhdistaja
* Kevin Knox (s. 1999), yhdysvaltalainen koripalloilija
* Mike Knox (s. 1978), yhdysvaltalainen showpainija
* Philander C. Knox (1853–1921), yhdysvaltalainen poliitikko ja ministeri
* Rob Knox (s. 1989), brittiläinen näyttelijä
* Robert Knox (1791–1862), skotlantilainen lääkäri ja anatomi
* Ronald Knox (1888–1957), brittiläinen pappi ja kirjailija
* Simmie Knox (s. 1935), afroamerikkalainen taidemaalari

## Rakennelmia
* Fort Knox, Yhdysvaltain maavoimien tukikohta Kentuckyssa

## Paikkoja
* Nadikdik, atolli Marshallinsaarilla, Tyynellä valtamerellä, tunnetaan myös nimellä Knox
* Knoxin piirikunta, piirikunta Ohiossa, Yhdysvalloissa
* Knoxin piirikunta, piirikunta Tennesseessä, Yhdysvalloissa
Joe Jordan

**Joseph "Joe" Jordan** (s. 15. joulukuuta 1951 Carluke, Skotlanti) on entinen jalkapalloilija, joka tuli tunnetuksi Leeds Unitedin keskushyökkääjänä 1970-luvulla. Hän on ainoa skotlantilainen jalkapalloilija, joka on pelannut kolmessa MM-lopputurnauksessa (1974, 1978 ja 1982). Kaikkiaan hän edusti maataan 52 kertaa ja teki näissä otteluissa 11 maalia. Hän toimii nykyisin Tottenham Hotspurin apuvalmentajana.

## Lähteet
*unofficial site 

### Viitteet